Diari Oficial de la Generalitat Valenciana


Sumari del DOGV 6182, del 12-01-2010 (2009/14333)

ORDE de 24 de novembre de 2009, de la Conselleria d'Educació, per la qual es modifica l'autorització del centre privat d'Arts Plàstiques i Disseny Centre de Estudios Barreira-Escuela de Diseño de València.
-------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6182

Data del DOGV
:   12-01-2010

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2009/14423


Data del document
:   24-11-2009

Organisme emissor
:   Conselleria d'Educació

Tipus de document
:   Ordre

Descriptors 

:   * centre d'ensenyament

ORDE de 24 de novembre de 2009, de la Conselleria d'Educació, per la qual es modifica l'autorització del centre privat d'Arts Plàstiques i Disseny Centre de Estudios Barreira-Escuela de Diseño de València. [2009/14605]  
L'expedient ha sigut iniciat a instància de la titularitat del centre, en sol·licitud de modificació de l'autorització del centre privat d'Arts Plàstiques i Disseny Centre de Estudios Barreira-Escuela de Diseño de València, codi 45987823, de València per canvi de titularitat, canvi de denominació específica, trasllat d'instal·lacions i ampliació d'ensenyances.  
El canvi de titularitat es produïx a favor de Barreira Arte y Diseño, Societat Limitada. Dita nova titular declara no trobar-se incursa en cap dels supòsits relacionats en l'article 21.2, de la Llei Orgànica reguladora del Dret a l'Educació, que li impediria ser titular de centres docents privats.  
Així mateix, la nova titularitat sol·licita l'autorització de noves ensenyances, i les amplia amb el cicle formatiu d'Arts Plàstiques i Disseny de Grau Mitjà denominat Artfinal de Disseny Gràfic.  
La Direcció General d'Ordenació i Centres Docents va aprovar, per mitjà de la Resolució de 25 de juny de 2009, l'adequació de les noves instal·lacions, quant a espais educatius, al que disposa la normativa aplicable.  
L'expedient ha sigut tramitat per la Direcció Territorial d'Educació, i inclou informe favorable de la Unitat Tècnica de Construccions i de la Inspecció d'Educació, quant a la relació del professorat i titulacions respectives, de conformitat amb la normativa aplicable.  
Vistes la Llei Orgànica 8/1985, de 3 de juliol (BOE núm.159 de 04.07.1985), reguladora del Dret a l'Educació; la Llei Orgànica 2/2006, de 3 de maig, d'Educació (BOE núm. 106 de 04.05.2006); el Reial Decret 389/1992, de 15 d'abril (BOE de 28.04.1992), pel qual s'establixen els requisits mínims dels centres que impartisquen ensenyances artístiques; el Reial Decret 321/1994, de 25 de febrer (BOE de 06.04.1994), sobre autoritzacions a centres docents privats per a impartir ensenyances artístiques; i el Decret 115/1990, de 9 de juliol, (DOGV de 24.07.1990), pel qual es crea el Registre de Centres Docents de la Comunitat Valenciana.  
Vista la proposta del director general d'Ordenació i Centres Docents de data 24 de novembre de 2009 i de conformitat amb esta, i en exercici de les atribucions conferides per l'article 28 de la Llei 5/1983, de 30 de desembre, del Consell,  
ORDENE  
Únic  
Modificar l'autorització per canvi de titularitat, canvi de denominació específica, trasllat d'instal·lacions i ampliació d'ensenyances del centre que més avall s'indica, en els termes que s'especifiquen.  
Denominació genèrica del centre: Centre privat d'Arts Plàstiques i Disseny  
Anterior denominació específica del centre: Centro de Estudios Barreira-Escuela de Diseño  
Nova denominació específica del centre que s'autoritza: Barreira Arte y Diseño  
Anterior titularitat: Vicent Barreira Martín  
Nova titularitat que s'autoritza: Barreira Arte y Diseño, Societat Limitada.  
Anterior domicili: C/ Comte Salvatierra, núm. 35.  
Nou domicili: C/ Sant Jacinto, núm.1  
Localitat: València (46899)  
Província: València  
Codi: 92558224  
Modificació d'ensenyances s'autoritza:  
S'autoritza el cicle formatiu de Grau Mitjà d'Arts Plàstiques i Disseny denominat Artfinal de Disseny Gràfic, de manera que el centre queda configurat, en la seua totalitat, amb la composició següent:  
Cicles Formatius d'Arts Plàstiques i Disseny de grau mitjà:  
Família: Disseny Gràfic  
Artfinal de Disseny Gràfic (codi ensenyança: 74637183990), amb 30 llocs escolars.  
Cicles Formatius d'Arts Plàstiques i Disseny de grau superior:  
Família: Disseny d'Interiors  
2 unitats de Projectes i Direcció d'Obres de Decoració (codi ensenyança: 07952270764), amb 30 llocs escolars cada una.  
Família: Disseny Gràfic  
2 unitats de Gràfica Publicitària (codi ensenyança: 77288272453), amb 30 llocs escolars cada una.  
Família: Disseny Industrial  
2 unitats de Mobiliari (codi ensenyança: 60599948888) amb 30 llocs escolars cada una.  
Família: Arts Aplicades a la Indumentària  
2 unitats d'Estilisme d'Indumentària (codi ensenyança: 29056262244) amb 30 llocs escolars cada una.  
DISPOSICIÓ ADDICIONAL  
La present autorització donarà lloc a les corresponents inscripcions en el Registre de Centres Docents de la Comunitat Valenciana.  
DISPOSICIÓ FINAL  
La present disposició tindrà efectes des de la data en què es dicta, no obstant això, els seus efectes acadèmics s'entenen referits a l'inici del curs escolar 2009/2010.  
De conformitat amb el que establixen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció contenciosa administrativa, contra el present acte es podrà interposar recurs potestatiu de reposició o plantejar directament recurs contenciós administratiu, en els terminis i davant dels òrgans que s'indiquen a continuació:  
a) El recurs de reposició haurà d'interposar-se davant del conseller d'Educació en el termini d'un mes a comptar de l'endemà de ser notificat.  
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana en el termini de dos mesos a comptar de l'endemà de ser notificat.  
Per als interessats que no siguen objecte de notificació, els terminis començaran a comptar de l'endemà de ser publicat en el Diari Oficial de la Comunitat Valenciana.  
València, 24 de novembre de 2009  
El conseller d'Educació,  
ALEJANDRO FONT DE MORA TURÓN